Official Journal L 123 , 27/04/2004 P. 0111 - 0112



Id-Deċiżjoni tal-Kummissjoni tas-26 ta' April 2004 li japprova pjani ta' kontinġenza għall-kontroll ta' l-influwenza ta' l-għasafar u l-marda Newcastle (notifikat taħt id-dokument numru K (2004) 1517) (Test b'relevanza għaż-ŻEE) (2004/402/KE) IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunità Ewropea, Wara li kkunsidrat it-Trattat ta' Adeżjoni tar-Repubblika Ċeka, l-Estonja, Ċipru, l-Latvia, l-Litwanja, l-Ungerija, Malta, il-Polonja, s-Slovenja u s-Slovakkja, u b'mod partikolari l-Artikolu 2(3) tiegħu, Wara li kkunsidrat l-att ta' l-Adeżjoni tar-Repubblika Ċeka, l-Estonja, Ċipru, l-Latvia, l-Litwanja, l-Ungerija, Malta, il-Polonja, s-Slovenja u s-Slovakkja, u b'mod partikolari l-Artikolu 21 tiegħu, Wara li kkunsidrat id-Direttiva tal-Kunsill 92/40/KEE tad-19 ta' Mejju 1992 li jintroduċi miżuri tal-Komunità għall-kontroll ta' l-influwenza ta' l-għasafar [1], u b'mod partikolari t-tieni subparagrafu ta' l-Artikolu 17(4) tiegħu, Wara li kkunsidrat id-Direttiva tal-Kunsill 92/66/KEE ta' l-14 ta' Lulju 1992 li jintroduċi miżuri tal-Komunità għall-kontroll tal-marda Newcastle [2], u b'mod partikolari t-tieni subparagrafu ta' l-Artikolu 21(4) tiegħu, Billi: (1) Taħt id-Deċiżjoni tal-Kummissjoni 2004/102/KE tas-26 ta' Jannar 2004 li japprova l-pjani ta' kontinġenza għall-kontroll ta' l-influwenza ta' l-għasafar u l-marda Newcastle [3] dwak il-pjani ta' kontinġenza huma approvati għall-Istati Membri eżistenti. (2) Ir-Repubblika Ċeka, l-Estonja, Ċipru, l-Latvia, l-Litwanja, l-Ungerija, Malta, il-Polonja, s-Slovenja u s-Slovakkja bagħtu l-pjani ta' kontinġenza għall-kontroll ta' l-influwenza ta' l-għasafar u l-marda Newcastle għall-approvazzjoni. (3) Dawn il-pjani ta' kontinġenza jikkonformaw mal-kriterji preskritti fid-Direttivi 92/40/KEE u 92/66/KEE u, bla ħsara għall-aġġornar regolari u l-implimentazzjoni effettiva, jippermettu li jintlaħaq l-għan mixtieq. (4) Il-pjani mibgħuta mill-Istati Membri l-ġodda għandhom għalhekk jiġu approvati. Għar-raġunijiet ta' ċarezza il-pjani ta' kontinġenza ta' l-Istati Membri eżistenti għandhom ukoll ikunu approvati f'din id-Deċiżjoni. (5) Id-Deċiżjoni 2004/102/KE għandha għalhekk titħassar u tiġi sostitwita b'din id-Deċiżjoni. (6) Il-miżuri li hemm provvediment dwarhom f'din id-Deċiżjoni huma konformi mal-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali, ADOTTAT DIN ID-DEĊIŻJONI: Artikolu 1 1. Il-pjani ta' kontinġenza għall-kontroll ta' l-influwenza ta' l-għasafar u l-marda Newcastle mibgħuta mill-Istati Membri elenkati fl-Anness huma approvati. 2. Il-pjani ta' kontinġenza għall-kontroll ta' l-influwenza ta' l-għasafar u l-marda Newcastle mibgħuta mill-Istati Membri l-ġodda elenkati fl-Anness huma approvati Artikolu 2 Id-dispożizzjoni ta' l-Artikolu 1(2) għandha tgħodd bla ħsara għal u mid-data tad-dħul fis-seħħ tat-Trattat ta' Adeżjoni tar-Repubblika Ċeka, l-Estonja, Ċipru, l-Latvia, l-Litwanja, l-Ungerija, Malta, il-Polonja, s-Slovenja u s-Slovakkja. Artikolu 3 Id-Deċiżjoni 2004/102/KE hija mħassra. Artikolu 4 Din id-Deċiżjoni hija indirizzata lill-Istati Membri. Magħmula fi Brussel, fis-26 ta' April 2004. Ghall-Kummissjoni David Byrne Membru tal-Kummissjoni [1] ĠU L 167, tat-22.6.1992, p. 1. Direttiva kif l-aħħar emendata bir-Regolament (KE) Nru 806/2003 (ĠU L 122, tas-16.5.2003, p. 1.). [2] ĠU L 260, tal-5.9.1992, p. 1. Direttiva kif l-aħħar emendata bir-Regolament (KE) Nru 806/2003. [3] ĠU L 30, ta’ l-4.2.2004, p. 22. -------------------------------------------------- L-ANNESS Lista ta' l-Istati membri kurrenti u ġodda kif imsemmija fl-Artikolu 1 Kodiċi | Pajjiż | AT | L-Awstrija | BE | Belġju | CY | Cipru | CZ | Repubblika Ceka | DE | Il-Ġermanja | DK | Id-Danimarka | EE | L-Estonja | EL | Il-Greċja | ES | Spanja | FI | il-Finlandja | FR | Franza | HU | L-Ungerija | IE | L-Irlanda | IT | l-Italja | LV | il-Latvja | LT | il-Litwanja | LU | Il-Lussemburgu | MT | Malta | NL | L-Olanda | PL | il-Polonja | PT | Il-Portugall | SE | l-Isvezja | SI | is-Slovenja | SK | is-Slovakkja | UK | Ir-Renju Unit | --------------------------------------------------